
ΕΦΗΜΕΡΙΕ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 661 


1 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση σνωτότου ορίου ημερών εκτός έδρας υπαλλή¬ 


λων Υπουργείου ΠΕΧΩΔΕ. 1 

Καθορισμός επιτοκίων εντόκων, γραμματίων. 2 

Τροποποίηση και συμπλήρωση της 11069(ΦΟΡ) 

1317/7.9.95 κοινής υπουργικής απόφασης με θέμα 
«Διορισμός μελών του Εθνικού Γνωμοδοτικού Συμ¬ 
βουλίου Έρευνας (ΕΓΣΕ)». 3 


Προσθήκη διάταξης στον Κανονισμό «περί προϋποθέ¬ 
σεων παροχής κατοικίας και δανείων υπό του ΟΕΚ. 4 
Τροποποίηση της ΔΥ1α/26369/4.7.1994 (ΦΕΚ 544/ 
12.7.1994 τεύχος Β’) αποφάσείος Υπουργού 


Υγείας και Πρόνοιας. 5 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών 

Ακτινοβολιών. 6 

Έγκριση απόφασης περί αποδοχής δωρεάν παραχώ¬ 
ρησης οικοπεδικής έκτασης στο ΤΑΧΔΙΚ. 7 

Πρόγραμμα σπουδών της Εθνικής Σχολής Δικαστών . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2051387/7946/0022 (1) 

Έγκριση ανωτάτου ορίου ημερών εκτός έδρας υπαλλήλων 
Υπουργείου ΠΕΧΩΔΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου 
εντός και εκτός της επικράτειας για εκτέλεση υπηρεσίας 
και άλλες διατάξεις (ΦΕΚ 220/Α/30.10.95). 

2. Τις διατάξεις του άρθρου 15 του Ν. 2308/95 (ΦΕΚ 
114/Α/15.6.95 «Κτηματογράφηση για τη δημιουργία 
Εθνικού Κτηαμτολογίου κ.λπ.». 

3. Τις διατάξεις του άρθρου 29Α του Ν. 1558/85, που 
προστέθηκε με το άρθρο 27 του Ν. 2081/92 (ΦΕΚ Α' 
154), και το γεγονός ότι από την εφαρμογή της παρούσας 
απόφασης προκαλείται δαπάνη σε βάρος του τακτικού 


Προϋπολογισμού εξόδων τρέχοντος οικονομικού έτους 
του ΥΠΕΧΩΔΕ, που ανέρχεται στο ποσό των $ 
24.000.000 δρχ. στον ΕΦ 31 /110 ΚΑΕ 0711 και του ΠΔΕ 
έργα: 9375505, 8775008 και 8775702, που ανέρχεται 
στα ποσά των: 358.000.000 δρχ. 1.920.000 δρχ. και 
6.080.000 αντίστοιχα. 

4. Τη με αριθ. πρ. 2028461/3353/0022/1993 Υπουρ¬ 
γική απόφαση «Καθορισμός χιλιομετρικής αποζημίωσης 
των μετακινουμένων υπαλλήλων για υπηρεσία με ιδιό¬ 
κτητα μεταφορικά μέσα (ΦΕΚ 355/Β/17.5.93). 

5. Τις διατάξεις του άρθρου 22 παρ. 3 του Ν. 2362/95 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις (ΦΕΚ 247/Α/27.11.95). 

6. Τις υπηρεσιακές ανάγκες του ΥΠΕΧΩΔΕ (αυτοψίες, 
επίβλεψη έργων, παρακολούθηση εκπαιδευτικών συνε¬ 
δρίων - σεμιναρίων κ.λπ.), αποφασίζουμε: 

Εγκρίνουμε την κίνηση για εκτέλεση υπηρεσίας και πα¬ 
ραμονή εκτός έδρας με αποζημίωση των τακτικών πολιτι¬ 
κών δημοσίων υπαλλήλων και του προσωπικού με σχέση 
εργασίας ιδιωτικού δικαίου του Υπουργείου ΠΕΧΩΔΕ (ος 
εξής: 

ΚΛΑΔΟΙ - ΕΙΔΙΚΟΤΗΤΕΣ 

1. ΠΕ: Πολ/κών Μηχ/κών, Αρχ/νων Μηχ/κών, Τοπογρά¬ 
φων Μηχ/κών, Ηλεκ/γων Μηχ/γων Μηχ/κών, Μεταλλειο- 
λόγων Μηχ/κών, Χημ. Βιολόγων - Φυσικών - Φυσ/στων, 
Γεοπόνων - Δασολόγων, Γεωλόγων κ.λπ. 

ΤΕ: Τεχνολογικών Εφαρμογών -Γεωπονίας κ.λπ. 

ΔΕ: Τεχνικών (Εργοδηγών - οδηγών - Σχεδιαστών 
κ.λπ.) Χειρ. Οργάνων κ.λπ. 

Ημέρες εκτός έδρας μέχρι εκατόν είκοσι (120) κατ* 
έτος. 

2. ΠΕ: Διοικ/κών - Οικ/κών κ.λπ. 

ΤΕ: Δ/κών - Λογ/κών κ.λπ. 

ΔΕ: Δ/κών - Λογ/κών 

ΥΕ: Εργατών 

Ημέρες εκτός έδρας μέχρι σαράντα (40) κατ’ έτος. 

Η απόφαση αυτή ισχύει από τη δημοσίευσή της. 

Η υπ’ αριθ. 7525/3291/0/6.4.95 προηγούμενη από¬ 
φασή μας παύει να ισχύει, ί]ίετά την παρούσα. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 24 Ιουλίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡ/Ι^ΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΑΛ. ΠΑΠΑΔΟΠΟΥΛΟΣ Κ. ΛΑΛΙΩΤΗΣ 

-♦- 

Αριθ. 2052781/7262/0023 (2) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθ. 2046178/6364/0023/3.7.1996 «Καθορισμός 
Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92), 
αποφασίζουμε: 

1. Ορίζουμε τα επιτόκια των εντόκων γραμματίων, Ν.Δ. 
3745/57 που θα εκδοθούν ή θα ανανεωθούν από 
26.7.1996 ως εξής: 

α. Τρίμηνης διάρκειας: 12.00% 
β. Εξάμηνης διάρκειας: 12,20% 
γ. Ετήσιας διάρκειας: 12,80% 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (26.7.1996) μέχρι 
και τη λήξη τους ισχύουν οι αποφάσεις μας βάσει των 
οποίων έγινε η έκδοσή τους. 

3. Κάλυψη Δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού οικ. 
έτους 1966. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 26 Ιουλίου 1996 

ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 8187 (ΦΟΡ) 873 (3) 

Τροποποίηση και συμπλήρωση της 11069(ΦΟΡ) 1317/ 
7.9.95 κοινής υπουργικής απόφασης με θέμα «Διορι¬ 
σμός μελών του Εθνικού Γνωμοδοτικού Συμβουλίου 
Έρευνας (ΕΓΣΕ)». 

ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του Ν. 1514/85 και του 
άρθρου 44 του Ν. 2000/91. 

2. Την αριθ. 11069{ΦΟΡ)1317/7.9.95 απόφασή μας με 
την οποία διορίστηκαν τα μέλη του Εθνικού Γνωμοδοτικού 
Συμβουλίου Έρευνας (ΕΓΣΕ) όπως τροποποιήθηκε με τις 


αριθ. 2075(ΦΟΡ)278/22.2.96 και 6074(ΦΟΡ) 
682/29.5.96 όμοιες. 

3. Την υπ’ αριθ. 7750(ΦΟΡ)823/11.7.96 απόφαση του 
Υπουργού Ανάπτυξης με την οποία: α) αντικαταστάθηκε 
λόγω συνταξιοδότησης ο Μ. Χατζάκης από αναπληρωμα¬ 
τικό μέλος της Επιτροπής Φυσικών, Μαθηματικών και Τε¬ 
χνολογικών Επιστημών του ΕΓΣΕ, β) διορίστηκε σε αντικα¬ 
τάστασή του ο Εμμανουήλ Φλωράτος, καθηγητής του Πα¬ 
νεπιστημίου Κρήτης, αποφασίζουμε: 

Τ ροποποιούμε την 11069(ΦΟΡ)1317/7.9.95 απόφασή 
μας (όπως τροποποιήθηκε και συμπληρώθηκε με τις αριθ. 
2075(ΦΟΡ)278/28.2.96 και 6074(ΦΟΡ)682/29.5-96 
όμοιες) και διορίζουμε τον Εμμανουήλ Φλωράτο, καθη¬ 
γητή του Πανεπιστημίου Κρήτης ως αναπληρωματικό μέ¬ 
λος της Επιτροπής Φυσικών, Μαθηματικών και Τεχνολογι¬ 
κών Επιστημών του Εθνικού Γνωμοδοτικού Συμβουλίου 
Έρευνας (ΕΓΣΕ) στη θέση του αντικατασταθέντος λόγω 
συνταξιοδότησης από τη θέση ερευνητή Α' βαθμίδας στο 
ΕΚΕΦΕ «Δ», Μ. Χατζάκη. 

Κατά τα λοιπά η υπ’ αριθ. 11069(ΦΟΡ) 137/7.9.95 
απόφασή μας ισχύει ως έχει. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 23 Ιουλίου 1996 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΑΝΑΠΤΥΞΗΣ ΚΑΙ ΘΡΗΣΚΕΥΜΑΤΩΝ 

ΒΑΣΩ ΠΑΠΑΜΔΡΕΟΥ ΓΕίΜ>. ΠΑΠΑΝΔΡΕΟΥ 

♦- 

Αριθ. 50529 (4) 

Προσθήκη διάταξης στον Κανονισμό «περί προϋποθέ¬ 
σεων παροχής κατοικίας και δανείων υπό του ΟΕΚ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2, 4 και 6 του Ν. Δ/τος 
2963/54 «Περί Ιδρύσεως Αυτονόμου Οργανισμού Εργατι¬ 
κής Κατοικίας». 

2) Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του ΟΕΚ». 

3) Τα αριθ. 25451/3021/10.7.96 και 25884/3347/ 

22.7.96 έγγραφα του ΟΕΚ με τα οποία μας υπέβαλε απο¬ 
σπάσματα πρακτικών, των αριθ. 42/4.7.96 και 45/ 

15.7.96 συνεδριάσεων του Διοικητικού του Συμβουλίου. 

4) Τις διατάξεις του άρθρου 27 του Ν. 2081/1992 και 
29Α του Ν. 1558/85 και το γεγονός ότι, από τις διατάξεις 
της απόφασης αυτής δεν προκαλείται δαπάνη σε βάρος 
του Προϋπολογισμού του ΟΕΚ, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας, που πήρε στις συ¬ 
νεδριάσεις του αριθ. 42/4.7.1996 και 45/15.7.96 και 
εγκρίνουμε στον Κανονισμό «περί προϋποθέσεων παρο¬ 
χής κατοικίας και δανείων υπό του ΟΕΚ» να προστεθεί με¬ 
ταβατική διάταξη ως παράγραφος 13 του άρθρου 35 αυ¬ 
τού όπως παρακάτω: 

13. «Οι εργατοϋπάλληλοι που κατοικούν στις ακριτικές 
περιοχές του ανατολικού Αιγαίου και συγκεκριμένα στα 
νησιά Κω, Ρόδο, Νίσυρο, Σύμη, Κάρπαθο, Ικαρία, Πάτμο, 

Λέρο, Τήλο, Κάσο, Χάλκη, Κάλυμνο, Καστελλόριζο, Σάμο, 
Χίο, Μυτιλήνη, Λήμνο, Σαμοθράκη καθώς και στα ευρισκό¬ 
μενα πέριξ μικρότερα νησιά που υπάγονται διοικητικά στα 
μεγαλύτερα από αυτό, για να είναι δικ/χοι δανείων αυτο- 
στεγάσεως απαιτείται να έχουν πραγματοποιήσει 1200 
ημέρε εργασίας εάν είναι έγγαμοι χωρίς παιδιά ή προστα¬ 
τεύουν 1 ή 2 παιδιά, 800 ημέρες εργασίας, εάν είναι έγγα¬ 
μοι με 3 προστατευόμενα παιδιά και 1000 ημέρες εργα¬ 
σίας εάν είναι νιόπαντρα ζευγάρια. 

Η ανωτέρω μείωση θα ισχύσει για τα νέα δανειοδοτικά 
προγράμματα για τα οποία θα υποβληθούν αιτήσεις από 
1.8 έως 30,9.1996«. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

-♦- 

Αριθ. ΔΥΙα/17141 (5) 

Τροποποίηση της ΔΥΙα/26369/4,7.1994 (ΦΕΚ 544/ 

12.7,1994 τεύχος Β’) αποφάοεως Υπουργού Υγείας 

και Πρόνοιας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/1983. 

3. Τις διατάξεις του άρθρου 6 του Ν. 1278/1982. 

4. Τις διατάξεις του άρθρου 1 του Ν. 2256/1994, 

5. Την απόφασή μας Α3β/6537/23.5.1984, όπως τρο¬ 
ποποιήθηκε μεταγενέστερα, 

6. Την απόφασή μας ΔΥ1α/26369/4.7,1994 (ΦΕΚ 
544/12.7.1994 τεύχος Β’). 

7. Το έγγραφο του Πανελληνίου Ιατρικού Συλλόγου 
2936/12.7.1996, αποφασίζουμε; 

Τροποιούμε την αριθ. ΔΥ1α/26369/4.7.1996 (ΦΕΚ 
544/12.7.1994 τεύχος Β’) απόφασή μας και διορίζουμε 
Πρόεδρο του 4ου Συμβουλίου Κρίσεοκ; και Επιλογής Ια¬ 
τρικού και Οδοντιατρικού Προσωπικού Νοσηλευτικών 
Ιδρυμάτων, που εδρεύει στο Περιφερειακό Γενικό Νοσο¬ 
κομείο Αττικής, «ΚΑΤ», τον Βασίλειο Σωτηρακόπουλο, 
Μαιευτήρα Χειρουργό Γυναικολόγο, σε αντικατάσταση 
του Βασιλείου θούα. 

Η απόφαση αυτή να δημοσιευθεί στην Εφημερίδα της 
Κυβερνήσεο)ς. 

Αθήνα, 25 Ιουλίου 1996 

ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 


Αριθ. Υ7/ΟΙΚ. 4886 (6) 

Χορήγηση άδειας άσκησης επαγγέλματος Φυσικού Νοσ/ 

μείων εκτός της περιοχής των Ιοντιζουσών Ακτινοβο¬ 
λιών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την αριθ. Α2 στ/2073/83 (ΦΕΚ 280/Β/83) Υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσ/μείων». 

3. Την αριθ. 14632 (ΦΟΡ) 1416/91 (ΦΕΚ 539/Β/91) 
κοινή Υπουργική απόφαση «Έγκριση Κανονισμών Ακτινο¬ 
προστασίας». 

4. Την 10.6.96 αίτηση του Φυσικού Τσακρή Γεωρ¬ 
γίου. 

5. Τη γνωμάτευση της αρμόδιας Επιτροπής χορήγησης 
άδειας άσκησης του επαγγέλματος Φυσικού Νοσ/μείων 
εκτός της περιοχής των Ιοντιζουσών Ακτινοβολιών (Συνε¬ 
δρίαση 3η 22.1.96). 

6. Την αριθ. ΔΥ3α/οικ. 158/26.1.96 (ΦΕΚ 59/Β/ 
29.1.96) κοινή απόφαση του Πρωθυπουργού και του 
Υπουργού Υγείας και Πρόνοιας για ανάθεση αρμοδιοτή¬ 
των στους Υφυπουργούς Υγείας και Πρόνοιας, Φραγκλίνο 
Παπαδέλλη και Θεόδωρο Κοτσώνη, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείου εκτός της περιοχής των Ιοντιζουσών Ακτινοβο¬ 
λιών στον Τσακρή Γεώργιο του Ζαχαρία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1996 

ο ΥΦΥΠΟΥΡΓΟΣ 

ΦΡΑΓΚΛΙΝΟΣ ΠΑΠΑΔΕΛΗΣ 
-♦- 

Αριθ. 79144 (7) 

Έγκριση απόφασης περί αποδοχής δωρεάν παραχώρησης 
οικοπεδικής έκτασης στο ΤΑΧΔΙΚ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1, Τις διατάξεις του Ν.Δ. 1017/71 «Περί συστάσεως 
ΤΑΧΔΙΚ». 

2. Την αριθ. 39/96 απόφαση του Κοινοτικού Συμβου¬ 
λίου Μαλανδρίνου Φωκίδας με την οποία παραχωρείται 
δωρεάν εκ μέρους της Κοινότητας στο ΤΑΧΔΙΚ, οικοπε- 
δική έκταση 58.258 τ.μ., στη θέση Κοκκινιές εντός των 
ορίων του οικισμού της Κοινότητας Μαλανδρίνου Φωκίδας 
για την ανέγερση Σοκρρ/κού Κατ/τος στη Φωκίδα. 

Το οικόπεδο αυτό εμφαίνεται υπό στοιχεία 1 έως 38 στο 
τοπογραφικό διάγραμμα, που σχεδιάστηκε από τον Αρχι¬ 
τέκτονα μηχανικό Γάτο Παναγιώτη τον Ιούνιο του έτους 
1996 και θεωρήθηκε από τον Προϊστάμενο του Τμήματος 
Τεχνικών υπηρεσιών του Υπουργείου Δικαιοσύνης. 

Το εν λόγω οικόπεδο συνορεύει: 

α) Ανατολικά: Με ρέμα και πέρα απ’ αυτό με κτήαμτα 
αγνώστων ιδιοκτητών. 

β) Νότια: Με ιδιοκτησίες Μαρίας Καραχάλιου, Γεωργίου 
Ανδρεουλάκου, Γεωργίου Τριανταφύλλου και Γιαννιτσά 
Μαστροχρήστου. 

γ) Βόρεια; Με δημόσιο δρόμο, προς Κοινότητα Αμυγδα¬ 
λιάς και 

δ) Δυτικά: Με ιδιοκτηαίες Πανγ. Μανέτα. Κων/νου Κα- 
ραχόλιου και Γιαννιτσά Μαστροχρήστου. 

Ειδικότερα και σύμιρωνα με την απόφαση του Κοινοτι¬ 
κού Συμβουλίου Μαλανδρίνου αριθ. 39/96 η ανέγερση 
του Σΐϊκρρ/κοΰ Καταστήματος θα γίνει εντός της υπό στοι¬ 
χεία 1 έως 38 έκτασης, που εμφαίνεται οτο άνω Τ οπογρα- 
φικό διάγραμμα συνολικού εμβαδού 58,258 στρ. 

3. Την από 8.7.96 γνωμοδότηση καταλληλότητας του 
Τμήματος Τεχνικής Υπηρεσίας του Υπουργείου Δικαιοσύ¬ 
νης, σύμφωνα με την οποία το ανωτέρω οικόπεδο κρίνεται 
κατ’ οικονομία κατάλληλο. 

4. Την απόφαση του Διοικητικού Συμβουλίου του ΤΑΧ- 
ΔΙΚ που έλαβε κατά την 806/10.7.96 Συνεδρίασή του, 
περί αποδοχής της δωρεάν παραχώρησης του οικοπέδου 
ΕΛ00.6αυτού, αποφασίζουμε: 

Εγκρίνουμε την ανωτέρω απόφαση του Διοικητικού 
Συμβουλίου του ΤΑιΧΔΙΚ, περί αποδοχής της, δωρεάν, πα¬ 
ραχώρησης οικοπέδου 58,258 στρ., από την Κοινότητα 
Μαλανδρίνου, στοΤΑΧΔΙΚ, για την ανέγερση Σωφρονιστι¬ 
κού Καταστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 82297 

Πρόγραμμα σπουδών της Εθνικής Σχολής Δικαστών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: α) του άρθρου 3 παρ. 1 εδαφ. στ του Νό¬ 
μου 2236/1994 «Εθνική Σχολή Δικαστών» (ΦΕΚ Α146). 

Ρ) Του άρθρου 3 παρ. 1 εδαψ. α, β, γ, και δ (πρώτη πε¬ 
ρίοδος) του ιδίου νόμου, όπως ισχύουν μετά την αντικατά¬ 
στασή τους με το άρθρο 6 παρ. 3 εδαφ. η έως ια του Νό¬ 
μου 2408/1996 «Τροποποίηση διατάξεων του Ποινικού 
Κώδικα κ.λπ.» (ΦΕΚ Α 104). 
γ) Του άρθρου 6 παρ. 4 του ιδίου Νόμου 2408/1996. 
δ) Του άρθρου 29Α του Νόμου 1558/1985, που προ¬ 
στέθηκε με το άρθρο 27 του Νόμου 2081/1992 (ΦΕΚ Α 
154). 

ε) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Εγκρίνουμε το Πρόγραμμα Σπουδών που καταρτίσθηκε 
από το Γενικό Διευθυντή της Σχολής, ύστερα από εισή¬ 
γηση του Διευθυντή σπουδών και έχει ως ακολούθως. 
ΠΡΟΓΡΑΜΜΑ ΣΠΟΥΔΩΝ 

Άρθρο 1 

ΣΤΟΧΟΙ ΚΑΙ ΜΕΘΟΔΟΙ ΕΚΠΑΙΔΕΥΣΗΣ 

1. Στόχοι της εκπαίδευσης είναι: α) η συμπλήροοση της 
νομικής κατάρτισης των σπουδαστών και η ανάπτυξη της 
κρίσης τους, της κοινωνικής τους πείρας, της ικανότητας 
ερμηνείας του δικαίου, ανάλυσης του πραγματικού της 
διάφορός και διατύπωσης δικαστικών αποφάσεων και β) η 


διάπλαση δικαστικού φρονήματος, δηλαδή ανεξάρτητης 
δικαστικής συνείδησης. 

2. Η εκπαίδευση περιλαμβάνει τη φοίτηση στη Σχολή 
και την πρακτική άσκηση σε δικαστήρια, εισαγγελίες, ανα- 
κριτικά γραφεία, φυλακές και άλλες υπηρεσίες. 

3. Κατά τη διάρκεια της φοίτησης στη Σχολή η εκπαί¬ 
δευση παρέχεται ιδίως: α. με ανάλυση και σχολιασμό της 
νομολογίας, β. με μελετη δικογραφιών, αναζήτηση του 
ορθρού νομικού χαρακτηρισμού και σύνταξη σχεδίου από¬ 
φασης, γ. με σεμινάρια, έρευνα και παρουσίαση συγκεκρι- 
μένων θεμάτων και ουζήτηη επί εισηγήσεων, δ. δημόσιες 
συζητήσεις, ημερίδες ή διαλέξεις και ε. με παρακολού¬ 
θηση δικών ή άλλου προγράμματος μέσω ηλεκτρονικού 
κυκλώματος. 

Άρθρο 2 

ΔΙΑΡΚΕΙΑ ΤΗΣ ΕΚΠΑΙΔΕΥΣΗΣ - ΘΕΜΑΤΟΛΟΓΙΟ 

1. Η εκπαίδευση διαρκεί δώδεκα (12) μήνες και διαιρεί¬ 
ται σε δύο φάσεις. Η πρώτη φάση είναι οκτάμηνης διάρ¬ 
κειας, από 1η Μαΐου έως 31 Δεκεμβρίου και η δεύτερη 
φάση είναι τετράμηνης διάρκειας από 1η Ιανουάριου έίος 
30 Απριλίου. Κατά το μήνα Αύγουστο και επί δύο δεκα¬ 
πενθήμερα κατά τις εορτές Χριστουγέννων και Πάσχα η 
εκπαίδευση στη Σχολή διακόπτεται. 

2. Κατά την πρώτη φάση η εκπαίδευση εκτείνεται σε 
130 ημέρες κατά προσέγγιση (6,5 μήνες χ 20 ημέρες το 
μήνα) από τις οποίες 20 αφιερώνονται σε πρακτική 
άσκηση και 10 προορίζονται για δημόσιες συζητήσεις, 
ημερίδες, διαλέξεις και άλλες μορφωτικές εκδηλώσεις. 
Κατά τις υπόλοιπες 100 ημέρες οι εκπαιδευόμενοι παρα¬ 
κολουθούν μαθήματα στη Σχολή επί τέσσερεις ώρες κάθε 
πρωί, στις ακόλουθες διδακτικές ενότητες, με το αντί¬ 
στοιχο, ενδεικτικό θεματολόγιο: 

3. Σχέσεις και διαφορές ιδιωτικού δικαίου; 

-Νομικά πρόσωπα. Πρακτικό θέμα για τα νομικά πρό¬ 
σωπα (όργανα νομ. προσώπου, άρθρα 70, 69, 748 επ.ΑΚ, 
δικονομικά ζητήματα σχετικά με ικανότητα διαδίκου και 
παράσταση, ευθύνη ν.π., άρθρο 71, 922 ΑΚ, 104—106 
ΕιοΝΑΚ). 

- Δήλωση βούλησης. Εικονικότητα, είδη συγγενείς, 
μορφές, εικονική μεταβίβαση και εικονικότητα της αιτίας. 
Ανάκληση δωρεάς που φέρεται ως πώληση. Προσβολή 
άστοργης δωρεάς που φέρεται ως πώληση, άρθρα ΑΚ 
138-139, 505. 2033, 1835, 2035. 

- πλάνη, απάτη, απειλή άρθρα ΑΚ 140 επ., 154 επ., 
184, 1203, 1204. 1783, 1788. Υπογραφή εγγράφου εν 
λευκώ ή χωρίς γνώση του περιεχομένου του, πλαστογρα¬ 
φία. Συνέπειες ακύρωσης. 

- δικαιοπραξία αισχροκερδής, άρθρα ΑΚ 178, 179 και 
συγγενείς ρυθμίσεις (προστασία καταναλωτή, ποινική ευ¬ 
θύνη). 

- Παραγραφή: ΑΚ 261, 270, 264. Αναγνώριση: 260, 
873, 272 παρ. 2. Ένταση παραγραφής από δικονομική 
σκοπιά. Παραγραφή κατά τη διάρκεια της επιδικίας. 

— Ερμηνεία δικαιοπραξίας, ερμηνείας διαθήκης: ΑΚ 
173, 200 Καλή πίστη; ΑΚ 288 281. 

- Μορφές ευθύνης (ενδοσυμβατική από “αθέτηση”: 
αδυναμία, υπερημερία, θετική προσβολή - μερική αθέ¬ 
τηση και ελαττωματικότητα της παροχής, αδικοπρακτική. 
προσυμβατική). Πεδίο, διαφορές, συρροή. 

- Ελαττωματική περοχή: ΑΚ 514-517, 534 επ., 540, 
543, 547, 559, 561, 688,689, 690. Ειδική ευθύνη. Συγ¬ 
γενείς περιπτώσεις. 

- Χρηματική οφειλή: τόκος (ΑΚ 293 επ., 345), Νομινα- 
λιστική αρχή. Αναπροσαρμογή (ΑΚ 288 κ.λπ.). Τόκοι υπε¬ 
ρημερίας και ποινική ρήτρα για καθυστέρηση χρηματικής 
οφειλής. Είδη τόκων, Δικονομικοί (ΑΚ 346). 

- Υπαναχώρηση: Νόμιμη και συμβατική. Καταγγελία. 
Κήρυξη έκπτωτου εργολάβου, ΑΚ 686. 

- Ευθύνη αποκτώντος: 479, 939 ΑΚ, επ. 6 Ν. 2112/20 
και οδηγία ΕΟΚ. Διαφορά “ευθύνης” και υπεισέλευσης. 
Άλλες περιπτώσεις υπεισέλευσης τρίτου σε έννομη 
σχέση, περιπτώσεις “ευθύνης". Ευθύνη κληρονόμου: 
1901, 1885, 1856 επ. 

- Κοινωνία και συγκυριότητα. Διανομή (478 επ. ΚΠολΔ). 
Διαχειριστής πολυκατοικίας. Κανονισμός διοίκησης, καρ¬ 
ποί και δαπάνες για το κοινό. Διοίκηση και εκμετάλ¬ 
λευση. 

- Αναγνώριση χρέους: αφηρημένη, αιτιώδης, 260, 436 
επ., 873 ΑΚ. Ομολογία (δικαστική και εξώδικη). Αναγνώ¬ 
ριση καταλοίπου από αλληλόχρεο λογαριασμό. 

- Ενοχή από αδικαιολόγητο πλουτισμό, περιπτώσεις, 
λειτουργία. Επικουρική φύση και επικουρική άσκηση (ΑΚ 
904 επ., 380, 382, 389, 509, 373, 938, 1063 ΑΚ). Ελατ¬ 
τωματικότητα υποκείμενης ενοχής στις αναιτιώδεις (ΑΚ 
904 παρ. 2). 

- Προσβολή νομής, προστασία, ασφαλιστικά (ΑΚ 984 
επ., 987, 989 - 733 επ ΚΠολΔ). Προστασία νομής έναντι 
κατόχου, αγοραστή με ΑΚ 532, μετά την υπαναχώρηση. 
Προστασία έναντι ανεπίτρεπτων εκπομπών. 

-Σύμβαση οικοδόμησης πολυκατοικίας με αντιπαροχή 
(σύμβαση έργου και προσύμφωνο, κανονισμός οροφοκτη- 
σίας). Καθυστερήσεις εργολάβου: ποινικές ρήτρες, και 
686. Ελαττώματα έργου (ΑΚ 688-690). Δικαιώματα τρί¬ 
των που προσυμφώνησαν αγορά από τον οικοπεδούχο 
καθ* υπόδειξη του εργολάβου: ΑΚ 410,411: Συνέπειες σε 
περίπτωση υπαναχώρησης. Ρήτρα έκπτωσης. Συναλλαγ¬ 
ματικές τρίτων. Κήρυξη του εργολάβου σε πτώχευση. 

-Κτήση κυριότητας: παράγωγη - πρωτότυπη. Χρησι¬ 
κτησίες, διαδοχή και προσμέτρηση χρόνου. Αμυνα εναγο- 
μένου: Άρνηση ταυτότητας, άρνηση κατοχής, άρνηση κυ¬ 
ριότητας (δικαιοπαρόχου), ένταση δικής του κυριότητας: 
καταλυτική χρησικτησία. (ΑΚ 1094 επ., 1033, 1192, 

1193,1195,1198). Επικουρικά (συμπλήρωση με τις προ¬ 
τάσεις) επίκληση χρησικτησίας: ΑΚ 1041 επ., 1045, 983, 
1051-1052). 

- Εξ αδιαθέτου διαδοχή και νόμιμη μοίρα - Προστασία 
του κληρονομικού δικαιώματος (1813 επ.,1825 επ., 1871 
επ., ΑΚ). 

Απόδειξη κληρονομικής ιδιότητας. Κληρονομητήριο. 
-Κτήση κληρονομιάς. Αποδοχή, αποποίηση. 

Δικονομικά: - Παρεμπίπτων έλεγχος προδικαστικών ζη¬ 
τημάτων διοικητικής φύσης. 

-Εισαγωγικό δικόγραφο. Αντικείμενο της δίκης. 

-Άμυνα του εναγομένου. Αρχή συγκέντρωσης. 

(ΚΠολΔ 216 επ., 269, 527, 528, 559 αριθ. 8, 933). 
-Δεδικασμένο (ΚΠολΔ 321 επ.). 

-Εκτέλεση: ΚΠολΔ. ΚΕΔΕ. Διατ. 1023. 

-Συλλογική αγωγή. 

-Προσωπικές εταιρείες. Ανώνυμη και ΕΠΕ. 

-Αξιόγραφα, Πίστωση με ανοιχτό λογαριασμό. 
-Τραπεζική ενέγγυα πίστοχίη. 

-Δίκαιο καταναλωτή. 

-Χρηματοδοτική μίσθίοση. 


-Πτωχευτικό. Συνέπειες. Συλλογική εκτέλεση και σύμ- 
μετρη ικανοποίηση. Τρόποι λήξης. Παύση εργασιών. 
-Ασφάλιση. 

II. Σύνταγμα - Ατομικές ελευθερίες: 

α) Συντακτική εξουσία — Πηγές του Δικαίου (με έμφαση 
ατην Νομοθετική Εξουσιοδότηση). 

β) Διάκριση λειτουργιών. Ανάλυση και σχολιασμός νομο- 
λογιακών λύσεων και θεωρητικών απόψεων. 

Υ) Έλεγχος συνταγματικότητας των νόμων, 
δ) Ατομικά δικαιώματα γενικά, 
ε) Προσωπική ελευθερία και ιδιωτική ζωή. 
στ) Ελευθερία της έκφρασης, θρησκευτική ελευθε¬ 
ρία. 

ζ) Οικονομική και επιχειρησιακή ελευθερία, 
η) Συνδικαλιστική ελευθερία. Απεργία. Συλλογική αυτο¬ 
νομία. Τα θέματα υπό δ έως η θα εξετασθούν και βάσει 
των διατάξεων του ευρωπαϊκού δικαίου, των σχετικών διε- 
θενών συμβάσεων (Συνθήκης Ευρωπ. Ένωσης, ΕΣΔΑ 
κ.λπ.) με παράλληλη μελέτη νομολογίας. 

θ) Δικαστική ανεξαρτησία. Συνέπειές της στην οργά¬ 
νωση της Δικαιοσύνης, στην υπηρεσιακή κατάσταση των 
δικαστικών λειτουργών. 

III. Διοίκηση. Διοικητική δράση. Διοικητική δίκη: 

α. Έννοια της δημόσιας διοίκησης. Διαφορές μεταξύ 
δημόσιας διοίκησης με τη τυπική έννοια και ευρύτερου 
δημοσίου τομές. Κριτήρια οριοθέτησης και πρακτικές συ¬ 
νέπειες διάκρισης. Κρατική διοίκηση και ανεξάρτητες 
διοικητικές αρχές, οργανισμοί τοπικής αυτοδιοίκησης, 
ν.π.δ.δ., δημόσιες επιχειρήσεις. 

β. Προσωπικό της δημόσιας διοίκησης: Κατηγορίες. Χα¬ 
ρακτηριστικά της υπηρεσιακής κατάστασης του προσωπι¬ 
κού. 

γ. Αρχή της νομιμότητας της διοικητικής δράσης, 
δ. Διοικητική πράξη, οριοθέτηση κανονιστικών και ατο¬ 
μικών διοικητικών πράξεων. Νομοθετική εξουσιοδότηση. 
Τεκμήριο νομιμότητας. Παρεπίμπτων έλεγχος από διοικη¬ 
τικά και πολιτικά δικαστήρια. Έκδοση, αιτιολόγηση, ανά¬ 
κληση διοικητικών πράξεων. 

ε. Διοικητική σύμβαση. Έννοια και χαρακτηριστικά. 
Σύμβαση δημοσίων έργων βάσει της ειδικής νομοθεσίας. 
Άλλες διοικητικές συμβάσεις, 
στ. Αναγκαστική απαλλοτρίωση. Συμνταγματική προ¬ 
στασία της ιδιοκτησίας. Έννοια ιδιοκτησίας. Διαδικασία 
αναγκαστικής απαλλοτρίωσης: κήρυξη, συμτέλεση, ανά¬ 
κληση κ.λπ. 

ζ. προστασία περιβάλλοντος. Πολεοδομία, 
η. Διοικητικές διαφορές: Κατηγορίες διοικητικών διαφο¬ 
ρών. Διοικητικά δικαστήρια και αρμοδιότητές τους. Χαρα¬ 
κτηριστικά και βασικοί δικονομικοί κανόνες για κάθε κατη¬ 
γορία (ακυρωτικές, ουσίας κ.λπ.). Παρεμπίπτων έλεγ¬ 
χος. 

IV. Κοινοτική έννομη τάξη: 

α. Νομική φύση της Ευρωπαϊκής Ένωσης. Κοινοτική έν¬ 
νομη τάξη, θεμελίωση. Σχέση με εθνικές έννομές τάξεις. 

β. Πρωτογενές και παράγωγο κοινοτικό δίκαιο. Γενικές 
αρχές του δικαίου. 

γ. Πράξεις των οργάνων. Κανονισμοί. Οδηγίες. Συστά¬ 
σεις. Νομολογία των ΔΕΚ. Λοιπά δικαιοδοτικά όργανα. Δι¬ 
καιοδοσία των κοινοτικών δικαιοδοτικών οργάνων. 

δ. Ο εθνικός δικαστής αχ; εφαρμοστής τοι κοινοτικού δι¬ 
καίου. Προδικαστικό ερώτημα. 

V. Εκτέλεση προϋπολογισμού - Δημόσια έσοδα - δαπά¬ 
νες: 

-Εκτέλεση προϋπολογισμού. Ταμιακά όργανα. Δημό¬ 
σιοι υπόλογοι. Έλεγχος διαχείρισης δημοσίων υπολό¬ 
γων. 

-Δημόσια έσοδα. Βεβαίωση και είσπραξη. Αρμόδιες αρ¬ 
χές. Τίτλοι. Διοικητική εκτέλεση. Ανακοπές, παραγραφή 
αξιώσεων του δημοσίου. Διαγραφή χρεών. Συμψηφι¬ 
σμός. 

-Δημόσιες δαπάνες. Συνταγματικοί περιορισμοί. Πι¬ 
στώσεις. Διαδικασία (ανάληψη υποχρέωσης, αναγνώριση 
δαπάνης, διατάκτες, εκκαθάριση δαπάνης, εντολή πλη¬ 
ρωμής, πληρωμή). Εκχώρηση χρηματικών απαιτήσεων 
κατά του δημοσίου. Παραγραφή αξιώσεων του δημοσίου 
και αναστολή της. 

-Ελεγκτικό Συνέδριο. Οργάνωση και λειτουργία. Αρμο¬ 
διότητα. Διάρθροχϊη. Δικαστικοί σχηματισμοί. 

VI. Εγκλήματα - Ποινική δίωξη και διαδικασία: 
-μελέτη, βάσει νομολογίας, των υποστάσεων των συνη- 

θέστερων εγκλημάτων. 

-συρροή νόμων, περιπτώσεις, 

-συμμετοχή στο έγκλημα. 

-Ουσιαστικό και τυπικό έγκλημα. Απόπειρα και προπα¬ 
ρασκευαστικές πράξεις. Αμυνα κατάσταση ανάγκης κ.λπ. 

-ποινές, επιμέτρηση, ποινική μεταχείριση γενικότερα. 
Αναστολή. Μετατροπή ποινής. Μέτρα ασφαλείας. 

-λόγοι που εξαλείφουν το αξιόποινο. Παραγραφή κ.λπ. 
-ερμηνεία στο ποινικό δίκαιο. Μεθοδολογία και φιλοσο¬ 
φία προβλήματα. 

-ποινικά δικαστήρια. Ένορκοι. Πολιτική αγωγή, 
-μήνυση. Δίωξη. Προκαταρκτική εξέταση. 

-ποιός είναι κατηγορούμενος. Δικαιώματα του κατηγο¬ 
ρουμένου. Συνταγματικές και λοιπές θεσμικές εγγυήσεις. 
Σύλληψη. 

-προανάκριση και ανάκριση. Βελτίωση της κατηγορίας. 
Προσωρινή κράτηση μέ ένταλμα του ανακριτή. Όροι. 

-διαδικασία στα δικαστικά συμβούλια. Βουλεύματα. 
Κλητήριο θέσπισμα και κλήση. Κλήτευση (επιδόσεις). 

VII. Ερμηνευτική και μεθοδολογία: 

-πο)ς διαβιβάζουμε το εισαγωγικό δικόγραφο. Σειρά και 
τρόπος μελέτης της δικογραφίας. Σημειώσεις. Εντοπι¬ 
σμός ζητημάτων. Μορφοποίηση. Αναζήτηση του προσή¬ 
κοντος νομικού κανόνα. Βοηθήματα. Έρευνα νομολογίας. 
Διάσκεψη. Σύνθεση. Απόφαση. 

-παραδειγματική παρουσίαση θεμάτων. 

VIII. Κοινωνιολογία - σχηματισμός νομικών κρίσεων: 
Άτομο - ανταγωνισμός - ισονομία. Συναλλαγματική 

ελευθερία, θεσμικές κατοχυρώσεις του πολιτικού και νο¬ 
μικού φιλελευθερισμού. Κράτος δικαίου. Κοινωνία και 
κράτος. 

Νομική επιχειρηματολογία. Σχηματισμός νομικών κρί¬ 
σεων, παραδειγματική παρουσίαση θεμάτων. 

IX. Ψυχολογία: 

Ανθρώπινη προσωπικότητα και συμπεριφορά: 

Οι θεωρίες για την προσωπικότητα. Ψυχανάλυση. Συ¬ 
μπεριφορισμός. Γνοΰστική θεωρία. Ψυχομετρική. Φαινο¬ 
μενολογία. 

Τα κίνητρα της ανθρώπινης συμπεριφοράς: Ο εαυτός, η 
εικόνα του εαυτού. Ο άλλος. Η κοινωνικοποίηση και οι 
αμυντικοί μηχανισμοί του εγώ. Οι ανθρώπινες ανάγκες, η 
στέρηση, η σύγκρουση, η επιθετικότητα. Τα συμπλέγ¬ 
ματα. Τα σύμβολα. Ψυχολογία του δικαστή. 

Παθολογική και φυσιολογική συμπεριφορά. 

XI. Πολιτική επιστήμη: 


Λειτουργία του πολιτικού συστήματος (εισροές - επε¬ 
ξεργασία - ανάδραση - εκροές). 

Διαδικασία λήψης αποφάσεων (Σχέσεων οικονομικής 
και πολιτικής - Ο ρόλος των ΜΜΕ). Η γραφειοκρατία. Η 
διοίκηση. Το κοινοβούλιο. Οι κυβερνητικές αποφάσεις. 

Κυβερνητική πολιτική (κυβέρνηση, κράτος, κοινωνία). 

Εφαρμογή των κυβερνητικών αποφάσεων. 

Έλεγχος εφαρμογής των αποτελεσμάτων των κυβερνη¬ 
τικών αποφάσεων. 

Δυσκολίες στη λήψη και στην εφαρμογή αποφάσεων 
στις εμποροβιομηχανικές κοινωνίες. 

ΠΛΗΡΟΦΟΡΙΚΗ ΚΑΙ ΞΕΝΗ ΓΛΩΣΣΑ 

Οι εκπαιδευόμενοι διδάσκονται πληροφορική και ξένη 
γλώσσα επί δύο δίωρα εβδομαδιαίοος κατά τις απογευματι¬ 
νές ώρες: 

Πληροφορική: Μδ 008 (ν6.2). 0. ΒΑδΕ IV. ννΐΝΟΟ\Λ/δ 
(ν3.1) Μδ ννΟΒΟ (νθ.Ο). ΕΧΟΕΓ (νδ.Ο). Μδ ΡΡΟϋΕΟΤ 
(74.0). 

Ξένη γλώσσα: Σκοπός της διδασκαλίας είναι να αποκτή¬ 
σουν οι εκπαιδευόμενοι τη δυνατότητα να κατανοούν, να 
γράφουν και να μιλούν μία τουλάχιστον από τις επικρατέ¬ 
στερες ξένες γλώσσες: αγγλική, γαλλική, γερμανική και 
ιταλική. 

Άρθρο 3 

ΚΑΤΑΝΟΜΗ ΩΡΩΝ ΦΟΙΤΗΣΗΣ 

1. Οι ώρες φοίτησης κατανέμονται ως εξής: 

ΠΡΩΤΗ ΦΑΣΗ 

ΚΑΤΕΥΘΥΝΣΗ%ΟΙΚΗΤΙΚΗΣ ΔΙΚΑΙΟΣΥΝΗΣ: Α 

ΚΑΤΕΥΘΥΝΣΗ ΠΟΛΙΤΙΚΗΣ ΚΑΙ ΠΟΙΝΙΚΗΣ ΔΙΚΑΙΟΣΥ¬ 
ΝΗΣ: Β 


Α Β 


!. 

Σχέσεις και διαφορές ιδιωτικού δικαίου 

60 

140 

II. 

Σύνταγμα - Ατομικές ελευθερίες 

60 

40 

III. 

Διοίκηση. Διοικητική δράση. Διοικ. δίκη 

100 

30 

IV. 

Κοινοτική έννομη τάξη 

40 

40 

V. 

Εκτέλεση προϋπολογισμού. Δημόσια έσο- 




δα-δαπάνες 

30 

20 

VI. 

Εγκλήματα-Ποινικό δίκαιο και διαδικασία 

20 

40 

VII. 

Ερμηνευτική και μεθοδολογία 

30 

30 

VIII. 

Κοινωνιολογία. Σχηματισμός νομικών κρίσεων 

20 

20 

IX. 

Ψυχολογία 

20 

20 

X. 

Πολιτική επιστήμη 

20 

20 

XI. 

Πληροφορική 

25 

25 

XII. 

Ξένη γλώσσα 

100 

100 


ΔΕΥΤΕΡΗ ΦΑΣΗ 

Εκτείνεται σε τρεις (3) μήνες, κατά προσέγγιση, κατά τη 
διάρκεια των οποίων οι εκπαιδευόμενοι υποβάλλονται: α) 
σε συμπληρωματική εκπαίδευση στην ύλη που αναφέρε- 
ται πιο πάνω, με εξειδίκευση στο δικαστικό κλάδο για τον 
οποίο προορίζονται μετά την αποφοίτησή τους και β) σε 
συστηματική πρακτική άσκηση, ιδίως σε δικαστικές υπη¬ 
ρεσίες του κλάδου αυτού. Στα πλαίσια της άσκησης παρα¬ 
κολουθούν σεμινάρια σχετικά προς τα ζητήματα του οι¬ 
κείου κλάδου και ασκούνται στη σύνταξη αποφάσεων, με 
έμφαση σε θέματα του κλάδου τους. 

2. Η κατανομή του χρόνου και η ύλη, που διαγράφονται 
στο παρόν πρόγραμμα, είναι ενδεικτικά. Με απόφαση του 
Γενικού Διευθυντή ύστερα από εισήγηση του Διευθυντή ή 

του Υποδιευθυντή Σπουδών επιτρέπονται αποκλίσεις από 
το θεματολόγιο και από το προβλεπόμενο ωράριο. 

Αρθρο 4 

ΜΕΤΑΒΑΤΙΚΕΣ ΡΥΘΜΙΣΕΙΣ: 

Ως προς τους σπουδαστές των δύο πρώτων σειρών, των 
οποίων η εκπαίδευση κατανέμεται σε τρεις φάσεις, σύμ¬ 
φωνα με τις διατάξεις του άρθρου 6 παρ. 4 του νόμου 
2408/1996, το ως άνω πρόγραμμα εφαρμόζεται ως εξής: 

I. Οι σπουδαστές της πρώτης σειράς θα υποβληθούν: 

Α. Κατά τη δεύτερη φάση (1 Ιουλίου έως 31 Οκτωβρίου 
1996), διάρκειας 50 διδακτικών ημερών σε εκπαίδευση 
ανάλογα με την κατεύθυνση στην οποία ανήκουν: α) όσοι 
θα ενταχθούν στην κατεύθυνση διοικητικής δικαιοσύνης 
σε ύλη: συνταγματικού, διοικητικού, δημοσιολογιστικού 
και φορολογικού δικαίου, δικαίου κοινωνικών ασφαλίσεων 
και λογιστικής, επί 36, 80, 20, 20, 20 και 16 ώρες αντί¬ 
στοιχα και 

β) όσοι θα ενταχθούν στην κατεύθυνση πολιτικής και 
ποινικής δικαιοσύνης σε ύλη: 

αστικού, εμπορικού, δικονομικού, ποινικού δικαίου και 
ποινικής δικονομίας, επί 64, 48, 56 και 42 ώρες αντί¬ 
στοιχα και 

Β. Κατά την τρίτη φάση (1 Νοεμβρίου έως 31 Δεκεμ¬ 
βρίου 1996) σε φοίτηση και ιδ’κος σε πρακτική άσκηση στα 
οικεία δικαστήρια και δικαστικές υπηρεσίες. 


II. Οι σπουδαστές της δεύτερης σειράς θα υποβλη¬ 
θούν: 

Α. Έως τη λήξη της πρώτης φάσης (30 Σεπτεμβρίου 

1996) στην εκπαίδευση που προβλέπεται πιο πάνω, ανα- 
λόγο)ς περιοριζόμενη. 

Β. Κατά τη δεύτερη φάση (1 Οκτωβρίου έο)ς 31 Δεκεμ¬ 
βρίου 1996), διάρκειας 50 διδακτικών ημερών (250 ωρών) 
στην αμέσω ανωτέρω (υπό I οριζόμενη εκπαίδευση (α και 
β αντίστοιχα) και 

Γ. Κατά την τρίτη φάση (1 Ιανουάριου έως 31 Απριλίου 

1997) σε εξειδικευμένη, ανάλογα με το δικαστικό κλάδο 
για τον οποίο προορίζονται εκπαίδευση και σε ειδική πρα¬ 
κτική άσκηση στα οικεία δικαστήρια και δικαστικές υπηρε¬ 
σίες. 

Άρθρο 5 

Η απόφασή μας 8265/21.3.1995 (ΦΕΚ Β 234/ 
30.3,1995) καταργείται. 

Η παρούσα απόφαση να δημοσιευθεί στη Εφημερίδα 
της Κυβερνήσεως. 

Αθήνα, 25 Ιουλίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΘΙΜΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕ1_ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Λ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 ((!)651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσούξηση 100 δρχ. ανάβοέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εοόδου υπέρ 

ΤΑΠΕΤ 3512 


Α' {Νόμοι, Π.Δ,, Συμβάσεις κτλ.) 

Β* {Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Ανατπυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 . 

10.000 . 

50.000 . 

25.000 . 

10.000 - 

5.000 . 

10.000 · 

3.000 · 

150.000 · 

10.000 · 

1.500 δρχ. 

2.500 - 

500 - 

2.500 . 

1.250 . 

500 - 

250 · 

500 - 

150 · 

7.500 - 

500 · 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 ε.Π.ε. 

120.000 · 

6.000 · 


• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιοφερομένου'πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υττηρ^σ^ε^ κοινού λειτουργούν καθημερινά από Οβ.ΟΟ' έως 13.00· 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









